Filmele lui Hayao Miyazaki

Nici măcar pe Wikipedia informația despre Hayao Miyazaki nu e tradusă în română, așa că nu am să vă întreb dacă știți cine este Hayao Miyazaki sau dacă ați văzut vreunul dintre fantasticele sale filme de animație.

Cine este Hayao Miyazaki? Doar cel mai mare creator de filme de animație din toate timpurile.

Nu am de gând să traduc biografia lui de pe Wikipedia, ci am să menționez doar câteva aspecte relevante.

Hayao Miyazaki este japonez get-beget. La momentul la care scriu eu acest articol are 73 de ani și, cu toate că este retras semi-oficial din 2000, lucrează 6 zile pe săptămână, 10 ore pe zi, la masa de desen și lansează filme de animație senzaționale unul după altul. Un lucru important: tatăl lui a fost directorul firmei Miyazaki Airplanes și Hayao a fost de mic fascinat de zbor și avioane, lucru vizibil în majoritatea filmelor lui.

După ce am văzut pentru prima dată un film de Miyazaki (era vorba despre Spirited Away) am devenit fan, deși nu m-am dat în vânt niciodată după animația japoneză (cu o mică excepție, legată, culmea, tot de Miyazaki, despre care vă spun mai târziu). După ce am văzut Castelul Mișcător al lui Howl am devenit fan convins. Iar după Porco Rosso și Vecinul meu Totoro l-am decretat pe Miyazaki genial. Da, știu, este un calificativ greu de dat cuiva, dar în cazul lui Miyazaki îl dau fără nici o rezervă. Este alături de Leonardo da Vinci, Van Gogh sau Walt Disney, toți oameni născuți cu un talent fantastic și care au și muncit din greu, fiind răsplătiți cu glorie eternă.

Tinerețea lui Miyazaki

Miyazaki a știut de mic că dorea să devină animator. Cumpăra și citea benzi desenate și se gândea să devină creator de manga. După ce a văzut primul film anime color de lung metraj, Legenda Marelui Șarpe Alb, a știut cu siguranță că aceasta este calea pe care dorește să o urmeze. Apoi a mers la universitate și și-a luat diploma în științe politice și economie. Ha!

O perioadă destul de lungă Miyazaki a lucrat în echipă, la seriale de animație de tipul Heidi sau Lupin al III-lea. Și acum revin la mica excepție de care spuneam mai sus: este vorba despre serialul pentru copii Heidi, fetița munților. Vă mai aduceți aminte de seria de animație japoneză despre fetița orfană care este dusă la teribilul bunic ce trăiește împreună cu uriașul câine Saint Bernard undeva în Alpi? Nu mai știu exact când a rulat în România, dar a fost cândva pe la sfârșitul anilor 1970. Ei bine, Miyazaki a făcut parte din echipa care a creat seria, inspirat fiind de cartea scrisă de Johanna Spyri.

Îmi aduc aminte perfect cum fugeam de afară în casă, să nu cumva să pierd episodul următor. Chiar dacă eram doar copil, am fost de pe atunci fascinat de arta lui de a spune o poveste.

Filmele de animație ale lui Hayao Miyazaki în ordine cronologică:

1979 – Castelul lui Cagliostro este o aventură a personajului creat de Miyazaki, Lupin al III-lea. Este primul film regizat integral de Miyazaki. Îl recomand de văzut. Este distractiv (și promite clar) și vă veți distra văzând un James Bond japonez. Fapt interesant: în 1981 Miyazaki ajunge în vizită la Studiourile Disney iar John Lasseter, pe acea vreme simplu animator, după ce vede Castelul lui Cagliostro, devine fan pe viață al lui Miyazaki. După succesul firmei Pixar, Lasseter se folosește de influența pe care o are ca să promoveze în lumea vestică arta lui Miyazaki. Frumos, nu?

este o aventură a personajului creat de Miyazaki, Lupin al III-lea. Este primul film regizat integral de Miyazaki. Îl recomand de văzut. Este distractiv (și promite clar) și vă veți distra văzând un James Bond japonez. 1984 – Nausicaa din Valea Vântului – film creat după manga cu același nume. Scris și regizat integral de Miyazaki. Deși nu este menționat ca fiind filmul care l-a lansat pe Miyazaki, eu spun că acesta este primul film în care se vede cu adevărat geniul lui. Este o aventură SF care introduce multe dintre temele favorite ale lui Miyazaki, precum ecologismul, feminismul, pacifismul sau impactul oamenilor asupra mediului. Și, să nu uităm, prezent ca mai întotdeauna în filmele sale ulterioare, fascinația vieții lui: zborul.

– film creat după manga cu același nume. Scris și regizat integral de Miyazaki. Deși nu este menționat ca fiind filmul care l-a lansat pe Miyazaki, eu spun că acesta este primul film în care se vede cu adevărat geniul lui. 1985 – este întemeiat studioul Ghibli , marca sub care vor fi create marea majoritate a filmelor faimoase de animație purtând semnătura lui Miyazaki.

, marca sub care vor fi create marea majoritate a filmelor faimoase de animație purtând semnătura lui Miyazaki. 1986 – primul film Ghibli: Laputa: Castelul din nori – SF curat! O civilizație pierdută, aflată nu tocmai pe Pământ, dar nici în spațiu. Aventuri cu pirați zburători cu personalități neașteptate.

1988 – Vecinul meu Totoro – Totoro este un uriaș spirit blănos al pădurii – unul dintre filmele mele preferate dintotdeauna fiindcă, minune!, nu are personaj negativ! Eh? Ia să vă văd cum faceți un film fără personaj negativ la care să nu adoarmă oamenii în scaune. Nu ai cum să te plictisești la Totoro, nici tu ca adult, nici copiii tăi orice vârste or avea ei.

1989 – Firma de livrări a lui Kiki – povestea fetiței care își începe viața de vrăjitoare undeva departe de casă.

1992 – Porco Rosso – despre acest film Miyazaki a spus că a fost într-o ureche să îl facă (foolish). La întrebarea reporterului: de ce așa un calificativ?, Miyazaki a răspuns: eu creez filme pentru copii, iar Porco Rosso nu este pentru copii. E musai de văzut. Miyazaki l-a folosit pe Humphrey Bogart în Casablanca pentru personajul principal. Rezultatul? Un porc elegant și filozof pe deasupra, pasionat de zbor și avioane. Acțiunea se petrece în zona Mării Adriatice, iar filmul este o poveste de dragoste. Eh? Încă nu sunteți curioși?

1995 – Prințesa Mononoke – film SF cu puternic mesaj ecologic.

1995 – Whisper of the heart – scris de Miyazaki, regizat de echipa Ghibli. Una dintre cele mai frumoase povești despre trecerea pragului dintre adolescență și maturitate pe care le-am văzut vreodată.

2001 – Spirited Away – sau Călătoria lui Chihiro. Este tot o poveste despre trecerea unui prag, de data aceasta cel dintre copilărie și adolescență. Miyazaki reușește să te facă să gândești la subiect fără să sune moralizator, ba chiar dimpotrivă, este distractiv.

2002 – The Cat Returns – considerat o continuare a filmului Whisper of the heart. Mult mai multă magie și acțiune prezentă decât în primul film.

2004 – Castelul Mișcător al lui Howl – după cartea lui Diana Wynne Jones. Fundamental este o poveste de dragoste, dar lipsită de siropul obișnuit. Musai de văzut filmul și de citit cartea. Imaginile castelului mișcător creat de Miyazaki nu le veți uita niciodată.

2008 – Ponyo – minunată poveste și animație. Este mai mult pentru copii, dar adulții nu se vor plictisi alături.

2013 – The Wind Rises – nu vreau să sun pompos dar este greu să nu faci asta când vorbești despre Miyazaki. Am folosit până acum cuvinte ca geniu și fascinant și acum mai adaug unul la listă: capodoperă. The Wind Rises este rezultatul unei vieți întregi de muncă și trăire, o capodoperă în adevăratul sens al cuvântului. Miyazaki spune că este ultimul său lung metraj. Rămâne de văzut. Am o presimțire că nu se va întâmpla așa, spre bucuria tuturor. Adăugați-l la lista filme esențiale de văzut în această viață. Nu este un film pentru copii, deși copiii pot să îl vadă, precum toate filmele făcute de Miya-san (cum este numit de prietenii săi), dar, aș zice, este un film pentru adulții care vor să crească mari.

Arta lui Hayao Miyazaki

La un moment dat am devenit curios despre felul în care a evoluat arta lui Miyazaki. Am cumpărat toate filmele lui, chiar și cele de început, mai obscure, de genul Panda! Go, Panda! (un precursor al lui Totoro), am citit toate cărțile și am văzut toate documentarele despre Miyazaki. Studiind creațiile lui Miyazaki de la începuturi și până la ultimul lui film, am remarcat o evoluție clară. Spre deosebire de Lasseter care a pornit bine cu Toy Story și a continuat și mai bine cu Up, dar care în ultimii ani face compromisuri majore (Cars, Planes, Wreck-it Ralph etc), Miyazaki a menținut o creștere constantă atât a calității animației cât și a mesajului transmis. The Wind Rises este un film complex – da, vorbesc despre un film de animație – care îți dă bine de gândit.

Am să revin cu o continuare pe tema anime fiindcă mai sunt câteva filme ale lui Miyazaki pe care vreau să le menționez (colaborări) și, în mod cert vreau să vă spun și despre partenerul în studioul Ghibli și concurentul în același timp al lui Miyazaki, Isao Takahata, un alt mare realizator de povești animate.

Pentru cei care doresc să afle mai multe despre felul în care lucrează Miyazaki, viața și părerile lui despre artă, societate și muncă, recomand o carte: Starting Point 1979-1996 și un documentar: The Kingdom of Dreams and Madness, ultimul lansat anul trecut, iar dvd-ul anul acesta. Nu știu cum sunteți voi, dar eu am fost întotdeauna fascinat de metodele de lucru ale cuiva pe care îl admir. Fie că este un scriitor, un animator, un regizor, un pictor sau un sculptor (chiar și un bucătar, dacă este fundamental un artist – vezi Jiro Dreams of Sushi), dacă e posibil mă strecor și eu pe undeva să ascult și să văd cum anume se produc minuni. Nu v-ați dori să îl vedeți pe Leonardo da Vinci la lucru? Eu da.

În ce ordine să le vedeți

Dacă ar fi să aranjez filmele lui Miyazaki în ordinea în care ar fi bine de văzut pentru un adult care nu a văzut niciodată un film al lui, iată o listă:

aș zice să începeți cu Spirited Away, ca fiind cel mai accesibil pentru noi europenii – accesibil se referă la cultura japonezilor, atât de diferită de cele ale noastre, europenii Castelul mișcător al lui Howl Laputa, castelul din nori Porco Rosso

Dacă le vedeți pe acestea veți deveni cu siguranță fani Miyazaki și veți dori să le vedeți și pe celelalte :-).

Ca să nu închei folosind doar cuvântul fan pentru Miyazaki, spun că Miyazaki este precum bunicul cel înțelept care îți citește povești lângă foc, orice vârstă ai avea tu, copilul care îl ascultă.

Notă mai 2018: am reușit să adun o listă de 100 de filme de animație pentru copii. Miyazaki este favoritul, bineînțeles.

Ați auzit de Hayao Miyazaki? Ați văzut vreun film Ghibli? Cum vi s-a părut?